Foto’s: Motorfietsryer vas ná wilde jaagtog, ongelukFoto: Intelligence Bureau SA /Facebook Hoofsupt. Wayne Minnaar, woordvoerder van die Johannesburgse metropolisie, het gesê die man het glo teen 169 km/h in ŉ 120 km/h-sone op die N1 noord naby die 14de Laan-afrit gery. Verkeersbeamptes het hom probeer aftrek waarna hy glo weggejaag het. “Die man het beheer oor sy motorfiets verloor en teen twee patrolliemotors, wat hom agternagesit het, gebots,” het Minnaar gesê. Die man se vroulike passasier is in die ongeluk beseer en na ŉ nabygeleë hospitaal geneem vir behandeling. Volgens Minnaar is die motorfietsbestuurder in aanhouding by die Weltevredenpark-polisiestasie en hy sal binnekort in die hof verskyn op aanklag van roekelose of nalatige bestuur.